Kui minu ees seisavad aga usklikud, siis on olukord veidi teine. Sageli näen just usklikes teatavat üleolekut või hoolimatust ilmaliku tseremoonia ja abiellumisakti suhtes - see pole neile see "päris ja õige". Mõnikord, kui tajun usklike abiellujates avatust, räägin nendega mõne sõna sellest, mida nad teevad siin ja täna - riigiametis. Mis on siinse väärtus ja tähendus, kuidas nad võiksid seda  ilmalikku talitust mõista, mis neil kohe ees seisab. Sest ega nad suurt seda mõista või ei tahagi mõista - neile on see sageli vaid väline tähtsuseta riiklik toiming, paratamatus… ja kõik.